भूमि के अभाव में यह शोध केंद्र अस्तित्व में नहीं आ पा रहा। विधानसभा के बजट सत्र के दौरान विधायक सुरेश राठौर ने इससे संबंधित सवाल भी सदन में रखा। अब सरकार इस केंद्र को लेकर सक्रिय हुई है। सरकार की ओर से विधायक राठौर को जवाब दिया गया है कि गन्ना शोध केंद्र की स्थापना के मद्देनजर हरिद्वार के डीएम को उपयुक्त स्थल पर भूमि चयनित करने को कहा गया है। यह कार्यवाही जल्द से जल्द करने के निर्देश दिए गए हैं। इसके बाद आगे की कार्रवाई की जाएगी।